# data[].attributes.attachment_caption
This is แมวมอง ส่วนเรา มองแมว 

# data[].attributes.headline
😻ข้าวหอมเป็นแมว

# data[].attributes.subject
😻ข้าวหอมเป็นแมว

# data[].attributes.body
ส่วนประกอบ

รูปแบบ
เป็นแมวสีขาวมีลายสีเทาบริเวณหัว หลัง และหาง ขนฟูน่ารัก

เนื้อหา
แอบดูแมวที่กำลังมองออกไปนอกหน้าต่างอย่างสนอกสนใจ

วัตถุประสงค์
เพื่อให้รู้สึกเอ็นดูน้องแมว

ประเมินคุณค่า

พรรณนา
เป็นรูปถ่ายแมวจากด้านหลังทำให้เห็นการกระทำโดยธรรมชาติของแมวจริง ๆ

เหตุผลที่ทำให้ชอบและเกิดสุนทรียภาพ
- แมว : เป็นสิ่งมีชีวิตที่น่ารักและน่าเอ็นดู ทั้งขนนุ่มนิ่ม อุ้งเท้าสีชมพู และดวงตากลมโตแสนน่ารัก
- การกระทำของแมว : การนั่งมองออกนอกหน้าต่างอย่างสนใจทำให้อยากรู้ว่าแมวจะทำอะไรต่อไปและกำลังสนใจอะไรอยู่ ซึ่งการนั่งมองการกระทำของมันก็เป็นสิ่งที่ทำให้เพลิดเพลินดีเหมือนกัน

ประเมินคุณค่า
- คุณค่าภายนอก : ทาสแมวหลาย ๆ คนชอบมันเพราะความน่ารักและนิสัยที่หยิ่ง เหมือนจะสนใจเราแต่จริง ๆ ก็ไม่
- คุณค่าภายใน : ข้าวหอมเป็นแมวที่ไม่หยิ่งเหมือนแมวทั่วไปและขี้เล่นมาก

# data[].attributes.attachment_caption
Whal & Dolph - ไม่รู้ทำไม (Skyfall) [Official MV]

# data[].attributes.body
ส่วนประกอบ

รูปแบบ
เพลง pop

เนื้อหา
เป็นเพลงที่พูดถึงความรู้สึกผิดที่ตัวเองดันไม่รู้สึกกับคนรักเหมือนเมื่อก่อนอีกแล้ว

อารมณ์
ด้วยทำนองเพลงนั้นเป็นเพลง pop สนุกสนาน หากฟังผ่าน ๆ อาจจะรู้สึกสนุก แต่หากตั้งใจฟังเนื้อเพลงดี ๆ ก็จะอิน เกิดความรู้สึกเศร้าและรู้สึกผิดไปกับเพลงด้วย

วัตถุประสงค์
ศิลปินอาจต้องการให้เพลงนี้เป็นสื่อแทนความรู้สึกผิดเมื่อต้องการจบความสัมพันธ์กับใครสักคน

ประเมินคุณค่า

พรรณนา
เพลงเศร้าอกหักที่มีทำนองสนุกสนาน

เหตุผลที่ทำให้ชอบและเกิดสุนทรียภาพ
- เนื้อเพลง : เนื้อเพลงอาจไม่ได้ใช้คำที่ดูมีวาทศิลป์มากนักแต่สามารถสื่ออารมณ์ออกมาได้ดีเลยทีเดียว
- mv : ตัว mv สื่อออกมาได้ชัดเจนว่าถึงฝ่ายชายจะรู้สึกผิดแค่ไหนก็ต้องการทิ้งฝ่ายหญิงไปอยู่ดี และท้าย mv ก็มีจุดหักมุมตรงที่ฝ่ายหญิงก็รู้ตัวว่าจะโดนทิ้งอยู่แล้วเช่นกัน

ประเมินคุณค่า
- คุณค่าภายนอก : เพลง pop อกหัก
- คุณค่าภายใน : ตัว mv ที่สื่อความหมายได้อย่างเจ็บปวด

# data[].attributes.attachment_link.title
Whal & Dolph - ไม่รู้ทำไม (Skyfall) [Official MV]

# data[].attributes.attachment_caption
รูปกระถางดอกไม้ติดผนังในห้องนอน

# data[].attributes.headline
🎨รูปวาดสีน้ำมัน

# data[].attributes.subject
🎨รูปวาดสีน้ำมัน

# data[].attributes.body
ส่วนประกอบ

รูปแบบ
รูปวาดสี่เหลี่ยมจัตุรัสขนาดประมาณ 30x30 ซม.
จัดวางองค์ประกอบด้วยการเน้นแบบโดดเดี่ยว มีกระถางต้นไม้เพียงใบเดียวอยู่กลางภาพ ใช้เทคนิคสีน้ำมัน ไม่มีการตัดเส้นให้ภาพชัดเจน

เนื้อหา
รูปกระถางดอกไม้จากีน้ำมันที่ให้ความรู้สึกสบาย ๆ ผ่อนคลายเมื่อนำมาประดับไว้ในห้อง

อารมณ์
ทำให้รู้สึกผ่อนคลาย

ประเมินคุณค่า

พรรณนา
ฉันจำไม่ได้แน่ชัดว่าได้รูปภาพนี้มาจากไหน แต่เป็นรูปที่สวยมากเมื่อแขวนไว้ที่ผนัง

เหตุผลที่ทำให้ชอบและเกิดสุนทรียภาพ
- เทคนิคที่ใช้ : ด้วยความเป็นสีน้ำมัน ทำให้ภาพลักษณะนี้มองดูแล้วผ่อนคลาย
และด้วยเหตุนี้คงเป็นเหตุผลที่ภาพสไตล์นี้เป็นที่นิยมเป็นอย่างมาก

ประเมินคุณค่า
- คุณค่าภายนอก : เป็นรูปแขวนผนังที่สวยดี
- คุณค่าภายใน : feeling ของการปาดสีน้ำมันที่ให้ความรู้สึกอิสระ สวยงาม

# data[].attributes.body
ส่วนประกอบ

รูปแบบ
เป็นการ์ตูนที่ใช้เทคนิค stopmotion ในการเล่าเรื่อง
ใช้โทนสีมืดและหม่นเพื่อทำให้โทนเรื่องดูพิศวง

เนื้อหา
"โคราไลน์" ได้ย้ายมาอยู่บ้านใหม่กับพ่อแม่และพบประตูลับที่ถูกปิดล็อคกุญแจไว้ โคราไลน์ได้ขอให้แม่เปิดประตูนั้นให้และได้พบกับมิติพิศวงที่ในนั้นมีพ่อแม่อีกคนอยู่แต่เป็นพ่อแม่ที่ใจดี ไม่เหมือนกับพ่อแม่ที่แท้จริงของเธอ เธอจึงหลงเพลิดเพลินไปกับมิตินั้นจนกระทั่งได้รู้ว่าแท้จริงแล้วเป็นมิติที่แม่มดสร้างขึ้นเพื่อที่จะเก็บดวงวิญญาณของเธอไป ท้ายที่สุดเธอได้กำจัดแม่มดและสามารถออกมาจากมิตินั้นได้สำเร็จ

อารมณ์
ในฉากที่เป็นอีกมิติหนึ่งตัวการ์ตูนทำให้รู้สึกพิศวงและไม่มีอยู่จริงได้ เช่น ทำให้สิ่งมีชีวิตมีตาเป็นกระดุม ทำให้รู้สึกอึดอัด

วัตถุประสงค์
อาจต้องการให้เด็ก ๆ ที่ดูการ์ตูนเรื่องนี้ได้ข้อคิดว่าไม่ว่ายังไงก็ไม่ควรหลงเชื่อใจคนแปลกหน้า

ประเมินคุณค่า

พรรณนา
เป็นการ์ตูนเก่าที่ฉันอยากหาดูสักรอบและได้มีโอกาสนั่งดูพร้อมเพื่อน ๆ ใน discord

เหตุผลที่ทำให้ชอบและเกิดสุนทรียภาพ
- เทคนิคการเล่าเรื่องด้วย stopmotion : เป็นเทคนิคที่น่าสนใจ และตัวการ์ตูนทำออกมาได้ดี
- การใช้กระดุมแทนตาของตัวละครในอีกมิติ : เป็นสิ่งที่ทำให้รู้ว่าตัวละครนั้นไม่มีอยู่จริงและเป็นเอกลักษณ์มาก

ประเมินคุณค่า
- คุณค่าภายนอก : Coraline ถึงจะเป็นการ์ตูนที่เก่ามากแล้วแต่ก็ถือเป็นการ์ตูนคุณภาพอีกหนึ่งเรื่องเลยทีเดียว หากใครชอบการ์ตูนที่ทำด้วย stopmotion แล้ว เรื่องนี้ก็เป็นอีกหนึ่งเรื่องที่ไม่ควรพลาดเลยเช่นกัน
- คุณค่าภายใน : การใช้ stopmotion ในการเล่าเรื่องและลักษณะเด่นของตัวละครที่มีเอกลักษณ์นั่นคือมีตาเป็นกระดุม

# data[].attributes.attachment_link.title
โครอลไลน์กับโลกมิติพิศวง-2009-Coraline-2009

# data[].attributes.attachment_caption
ลองกินไอศกรีมยี่ห้อที่ไม่เคยกิน

# data[].attributes.headline
🍦ไอศกรีมของโปรด!

# data[].attributes.subject
🍦ไอศกรีมของโปรด!

# data[].attributes.body
ส่วนประกอบ

รูปแบบ
เป็นไอศกรีมรสวานิลลาโรยด้วยผงโอริโอ้และมีเนื้อโอริโอ้ข้างในเล็กน้อย

เนื้อหา
ไอศกรีมรสวานิลลากับเนื้อโอริโอ้ที่ผสมผสานกันอย่างลงตัว

อารมณ์
เมื่อได้กินของที่ชอบอยู่แล้วบวกกับเป็นไอศกรีมยี่ห้อที่ไม่เคยกินมาก่อน ทำให้รู้สึกมีความสุขมาก

ประเมินคุณค่า

พรรณนา
ลองซื้อไอศกรีมยี่ห้อใหม่มาลองกิน

เหตุผลที่ทำให้ชอบและเกิดสุนทรียภาพ
- ได้ลองอะไรใหม่ ๆ
ก็คือได้ลองกินไอศกรีมรสใหม่ที่ไม่เคยกิน ให้ความรู้สึกแปลกใหม่
- ได้กินของโปรด
รู้สึกพึงพอใจและมีความสุขกับการได้กินของโปรด นั่นคือไอศกรีม

ประเมินคุณค่า
- คุณค่าภายนอก : คนที่ชอบกินไอศกรีมรสวานิลลาและขนมโอริโอ้อยู่แล้วจะต้องถูกใจไอศรีมอันนี้แน่ ๆ
- คุณค่าภายใน : ชอบเพราะเป็นไอศกรีมรสใหม่ที่ไม่เคยกิน

# data[].attributes.headline
🎬 How to ทิ้ง ทิ้งอย่างไรไม่ให้เหลือเธอ

# data[].attributes.subject
🎬 How to ทิ้ง ทิ้งอย่างไรไม่ให้เหลือเธอ

# data[].attributes.body
ส่วนประกอบ

รูปแบบ
หนังจัดวางองค์ประกอบในแต่ละฉากอย่างเรียบง่ายและสมดุล มีจุดเด่นอยู่กลางภาพ โทนสีที่ใช้เป็นโทนสีซีด ๆ เกลี่ยสีให้ดูจืด ดูแล้วให้ความรู้สึกสบายตา

เนื้อหา
เป็นเรื่องของ "จีน" ที่ต้องการจัดบ้านใหม่ให้เป็นสไตล์ minimal นั่นทำให้เธอต้องทิ้งของในบ้านให้หมด แต่จีนทำใจทิ้งไม่ได้จึงนำของที่มีทั้งหมดไปคืนเจ้าของที่ละอย่างสองอย่างจนมาเจอเข้ากับกล้องฟีล์มที่เป็นของแฟนเก่านั่นคือ "พี่เอ็ม" จีนจึงนำไปคืนและทำให้ได้กลับมาคุยกับพี่เอ็มอีกครั้ง ต่อมาจีนยังถกเถียงกับแม่อีกว่าจะทิ้งเปียโนตัวเก่าของพ่อที่ทิ้งพวกเขาไปแล้วหรือไม่ จึงเป็นที่มาของชื่อหนัง "How to ทิ้ง ทิ้งอย่างไรไม่ให้เหลือเธอ"
ฉันคิดว่า เธอ ในที่นี้คงหมายถึงเรื่องราวของใครสักคนที่ซ่อนอยู่ในสิ่งของ ต่อให้ทิ้งไปแล้วความรู้สึกก็ยังอยู่อยู่ดี

วัตถุประสงค์
ตัวบทของหนังเล่าเรื่องเป็นเส้นตรงเรียงไทม์ไลน์ตามจริง มีการพูดถึงอดีตแต่จะไม่มีการฉายภาพย้อนอดีต ทำให้คนดูได้รู้สึกเหมือนกำลังอยู่ในสถานการณ์นั้น ๆ และดำเนินเรื่องราวไปพร้อม ๆ กับตัวละครในเรื่อง

ประเมินคุณค่า

พรรณนา
เป็นหนังเก่าที่ตอนนั้นไม่มีโอกาสได้ไปดูในโรงจึงหาดูสักครั้ง

เหตุผลที่ทำให้ชอบและเกิดสุนทรียภาพ
- พัฒนาการของตัวละคร : "จีน" ตัวเอกของเรื่องนั้นในทีแรกเธอแทบจะทิ้งทุกอย่างอย่างไม่สนใจใยดี ไม่ว่าจะเป็นคนหรือสิ่งของ แต่สุดท้ายเธอก็เริ่มเข้าใจว่าการทิ้งฝ่ายเดียวไม่ได้ทำให้ทุกอย่างจบ(ทิ้งในที่นี้ เช่น ทำเป็นลืม ๆ เรื่องที่ทะเลาะแล้วทำตัวปกติเหมือนเดิมกับอีกฝ่าย)และเริ่มสนใจความรู้สึกคนอื่นมากขึ้น ฉันประทับใจกับการพัฒนาด้านอารมณ์ความรู้สึกของตัวละครตัวนี้มากและทำให้หันกลับมามองและเห็นคุณค่าของสิ่งของและผู้คนรอบตัวมากขึ้นอีกด้วย
- โทนสีของหนัง : เป็นโทนสีแบบที่ฉันชอบนั่นคือแบบเอิร์ธโทน ทำให้รู้สึกสบายตา

ประเมินคุณค่า
- คุณค่าภายนอก : ด้วยตัวบทของหนังที่อาจจะเล่าเรื่องราวน่าเบื่อไปบ้าง ฉันคิดว่าหนังเรื่องนี้สำหรับคนที่ชอบก็จะชอบเลย ส่วนคนที่ไม่ชอบก็จะไม่ชอบไปเลยเช่นกัน
- คุณค่าภายใน : สำหรับฉันนั้น ฉันไม่ได้ชอบตัวบทของหนังเรื่องนี้แต่ชอบมุมกล้อง องค์ประกอบ และการตัดต่อของหนังที่ให้ความรู้สึก minimal ตามคอนเซ็ปท์

# data[].attributes.attachment_caption
ชาเขียวปั่นของชอบชา

# data[].attributes.headline
🍵 ชอบชาเขียว

# data[].attributes.subject
🍵 ชอบชาเขียว

# data[].attributes.body
ชาเขียวร้านนี้หวานเกินไปนิดหน่อยสำหรับคนไม่กินหวานอย่างฉัน(สั่งหวานน้อยแล้วนะ)แต่ก็อร่อยดี 👍

รูปแบบ
จากการยืนมองเจ้าของร้านทำชาเขียวให้ทำให้ได้เห็นกรรมวิธีการทำ ถึงจะไม่ละเอียดมากนัก แต่ก็คงประมาณนี้
- นำผงชาเขียวมาใส่น้ำร้อนและคนให้เข้ากัน
- ใส่นมข้นหวานและนมสดตามสูตรของร้าน
- ใส่น้ำแข็งและชาเขียวลงในเครื่องปั่น
- ปั่น ปั่น ปั่น
- เสิร์ฟ

เนื้อหา
ฉันคิดว่ากว่าจะมาเป็นสูตรชาเขียวแสนอร่อยที่เป็นเฟรนไชน์ของร้านชอบชาได้ก็คงผ่านการลองผิดลองถูกมานับครั้งไม่ถ้วนเลยทีเดียว

อารมณ์
การได้ดื่มชาเขียวแสนอร่อยทำให้มีความสุข

ประเมินคุณค่า
เหตุผลที่ทำให้ชอบและเกิดสุนทรียภาพ
- รสชาติของชาเขียวปั่น
- ความสดชื่นที่ได้ดื่มน้ำหวาน ๆ เย็น ๆ

และคงเป็นเพราะได้ดื่มชาจากร้านที่ชอบจึงทำให้ฉันพอใจมาก

ฉันชอบดื่มชาอยู่แล้ว และเมื่อนำมาเปลี่ยนแปลงการชงนิดหน่อย เช่น ใส่นม ใส่น้ำตาล ก็ทำให้ชานั้นอร่อยขึ้นอีก และฉันคิดว่าคนอื่น ๆ ก็คงชอบดื่มชาเขียวเพราะชอบรสชาติของชาเหมือนกัน

# data[].attributes.body
ส่วนประกอบ

รูปแบบ
เป็นเทียนรูปร่างกลมแบนแบบธรรมดา มีกลิ่นวานิลลาหอม ๆ หวาน ๆ เมื่อจุด

เนื้อหา
การจุดเทียนหอมในห้องสามารถช่วยทำให้รู้สึกผ่อนคลาย และทำให้ห้องมีกลิ่นหอมน่าอยู่ขึ้น

อารมณ์
ทำให้รู้สึกผ่อนคลาย

ประเมินคุณค่า

พรรณนา
บรรยากาศภายในห้องเมื่อจุดเทียนหอม

เหตุผลที่ทำให้ชอบและเกิดสุนทรียภาพ
- กลิ่น : เทียนมีกลิ่นหอมวานิลลาทำให้รู้สึกผ่อนคลาย
- บรรยากาศเมื่อจุดเทียน : เมื่อจุดเทียนทำให้ห้องมีแสงไฟสลัว ๆ บรรยากาศดี ทำให้รู้สึกดี

ประเมินคุณค่า
- คุณค่าภายนอก : เหตุผลที่คนส่วนใหญ่ชอบเทียนหอมหลัก ๆ ก็เพราะกลิ่น
- คุณค่าภายใน : ฉันชอบเทียนหอมอันนี้เพราะแพ็คเกจที่ดูเรียบหรูสวยงาม

# data[].attributes.headline
🌧 ท้องฟ้าตอนฝนกำลังจะตก

# data[].attributes.subject
🌧 ท้องฟ้าตอนฝนกำลังจะตก

# data[].attributes.body
ส่วนประกอบ

รูปแบบ
ภาพถ่ายท้องฟ้าจากหน้าต่างห้องนอน

เนื้อหา
เป็นท้องฟ้าที่มีเมฆกำลังก่อตัวพร้อมกับฝนละอองเล็ก ๆ

อารมณ์
รู้สึกเหงาเล็กน้อย

ประเมินคุณค่า

พรรณนา
ฉันชอบบรรยากาศตอนก่อนฝนตกไม่กี่นาทีมาก ๆ เพราะเป็นช่วงที่อากาศกำลังเริ่มเย็นสบาย แต่มันก็ทำให้รู้สึกเหงาบ้างในบางครั้งเช่นกัน

เหตุผลที่ทำให้ชอบและเกิดสุนทรียภาพ
- กลิ่น : เมื่อฝนตกจะมีกลิ่นดินตามมา เป็นกลิ่นที่ทำให้รู้สึกสดชื่นและผ่อนคลาย
- อากาศ : ช่วงฝนตกเป็นช่วงที่อากาศดีมาก เย็นสบาย เหมาะกับการนอนหมกตัวอยู่ในผ้านวมหนา ๆ

ประเมินคุณค่า
- คุณค่าภายนอก : ฉันคิดว่าใครอีกหลายคนก็คงจะชอบบรรยากาศตอนฝนตกเพราะสภาพอากาศที่เย็นสบายและกลิ่นดินที่แสนสดชื่นเช่นกัน
- คุณค่าภายใน : ท้องฟ้าที่มีเมฆครึ้มให้ความรู้สึกเหงาเล็กน้อย

# data[].attributes.headline
🥀 I still feel the same on this Valentine's day

# data[].attributes.subject
🥀 I still feel the same on this Valentine's day

# data[].attributes.body
ส่วนประกอบ

รูปแบบ
เพลง pop

เนื้อหา
เนื้อเพลงพูดถึงความรู้สึกในวันวาเลนไทน์ว่าเขาหรือเธอคนนั้นยังคงรู้สึกเหมือนเดิมกับใครอีกคนอยู่แม้ว่าในปีนี้จะไม่ได้มีเขาอยู่ด้วยกันอีกแล้ว

อารมณ์
ทำให้รู้สึกเศร้า

วัตถุประสงค์
ทำให้ผู้ฟังมีอารมณ์เศร้าร่วมไปกับตัวบทเพลง

ประเมินคุณค่า

พรรณนา
เพลงนี้เป็นเพลงเศร้าของศิลปินคนโปรดของฉัน — Finding hope

เหตุผลที่ทำให้ชอบและเกิดสุนทรียภาพ
- ทำนองและเมโลดี้ของเพลง : ทำให้ความรู้สึกเหงาและเศร้าไปกับเพลง
- เนื้อเพลงท่อนแรกที่ติดหูตั้งแต่ครั้งแรกที่ฟัง
"Hope you found somebody else tonight
Who always treat you right and call you valentine"
- เนื้อหาของเพลง : เนื้อหาที่กล่าวถึงวันแห่งความรักแต่กลับกลายเป็นวันแห่งความรักที่แสนเจ็บปวดแทน

ประเมินคุณค่า
- คุณค่าภายนอก : เป็นเพลง pop ฟังสบาย ๆ สำหรับใครที่ชอบฟังเพลง pop อยู่แล้วก็คงชอบเพลงนี้เช่นกัน
- คุณค่าภายใน : ฉันชอบเนื้อเพลงที่กินใจทำให้รู้สึกอินและรับรู้ถึงความเจ็บปวดนั้น